**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. június 13-ai** ülésére

Tárgy: Sissi-sziget átsorolása

**Tisztelt Képviselő-testület!**

A Sissi-sziget (1090 hrsz.) művelési ága mocsár. Az ingatlan jelenleg betöltött funkciója ettől eltér, a szigeten park és sütögetőhely került évekkel ezelőtt kialakításra. A helyet sajnálatos módon nem csak a pihenésre vágyók, hanem a vandálok is felfedezték, rendszeresek a rongálások. A legutóbb megrongált kemence, asztal, padok stb. helyreállítását a Kisbéri Városigazgatóság végzi, kihelyezésük után az értékeink megőrzésére nagyobb hangsúlyt kell fektetnünk. Ennek jegyében született a 215/2025. (V.16.) KVÖKt. határozat, melyben többek között 2 db térfigyelő-kamera telepítését rendelték el.

A közterület-felügyelő jelezte, hogy az ingatlan művelési ágát módosítani kellene, mert közterületen tud eljárni, továbbá a jelenlegi mocsár művelési ág a most betöltött funkciójával sincs összhangban.

A művelési ág váltáshoz szükség van egyrészt egy változási vázrajzra, melyet földmérő tud elkészíteni és az illetékes vízügyi hatóságtól igazolásra, hogy jelenleg milyen funkciót tölt be az ingatlan.

Az ingatlan a rendezési tervünkön közkert övezetben fekszik, a rendezési terv alapján az átminősítésnek akadálya nincs.

Kérem, hogy a Sissi-sziget művelési ág váltását mocsárról közkertre támogatni szíveskedjenek!

Kisbér, 2025. június 10.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

elrendeli a kisbéri 1090 hrsz. alatti ingatlan művelési ágát közkertre módosítani és felhatalmazza a város polgármesterét a szükséges eljárások lefolytatására.

**Határidő:** azonnal

**Felelős:** Sinkovicz Zoltán polgármester